b'\n_START_ARTICLE_\nEl Cl\xc3\xa1sico\n_START_SECTION_\nPovijest derbija\n_START_PARAGRAPH_\nSuparni\xc5\xa1tvo izme\xc4\x91u ova dva kluba davno je nadma\xc5\xa1ilo okvire \xc5\xa1portskog rivalstva. Barcelona je u tridesetim godinama pro\xc5\xa1log stolje\xc4\x87a razvila reputaciju kao simbol ponosa Katalonije. Prvi derbi, iako nije priznat od strane njihovog nogometnog saveza, odigran je 13. svibnja 1902. u natjecanju koje je nosilo naziv Kup Coronaci\xc3\xb3n. Barcelona je bila uspje\xc5\xa1nija i pobjedila sa 3:1. Tenzije izme\xc4\x91u ova dva kluba (iako ne \xc5\xa1portske) po\xc4\x8dinju 1936. godine kada trupe od generala Franca bez su\xc4\x91enja ubijaju predsjednika Barcelone, ujedno i najja\xc4\x8deg i njima neprijateljskog politi\xc4\x8dara ljevice, Josepa Sunyola. _NEWLINE_Barcelona je bila pri vrhu Francova popisa kojeg je naumio ostvariti nakon svoje pobjede, a taj naum je uklju\xc4\x8divao \xc4\x8di\xc5\xa1\xc4\x87enje svih organizacija (pa i \xc5\xa1portskih) od nacionalnih frakcija, pogotovo komunista, anarhista i independentista. No, Franco to nije u\xc4\x8dinio samo u Barceloni ve\xc4\x87 i u svim ostalim \xc5\xa1panjolskim klubovima, uklju\xc4\x8duju\xc4\x87i i Real. Naime, Franco je razorio Realov stadion Chamartin, a Upravu kluba je rastjerao, pozatvarao te neke \xc4\x8dak i pobio, svi trofeji bili su o\xc5\xa1te\xc4\x87eni ili otu\xc4\x91eni. Za vrijeme Gra\xc4\x91anskog rata, pa sve do 1943. Realom su upravljali njegovi ljudi, Juan Jos\xc3\xa9 Vallejo i Antonio Ortega. Obmana i velika la\xc5\xbe Barceloninih navija\xc4\x8da da je Real bio klub Francisca Franca pada u vodu jer Real u razdoblju od 1937. do 1946. nije osvojio nijedan trofej, a najja\xc4\x8di klub u Madridu u to doba bio je Atletico za kojeg je general i navijao. Godine 1943. na mjesto Realova predsjednika stupa Santiago Bernab\xc3\xa9u Yeste za \xc4\x8dijeg \xc4\x87e predsjedanja Real postati najja\xc4\x8di klub u \xc5\xa0panjolskoj, ali i u Europi, na prkos mrskim im Kataloncima. Santiago je prve godine svog mandata poku\xc5\xa1ao okupiti ra\xc5\xa1trkanu upravu i nogometa\xc5\xa1e te vratiti sve ukraden trofeje, \xc5\xa1to mu na svu sre\xc4\x87u i uspjeva po\xc4\x87i za rukom. Iako je prva socijalisti\xc4\x8dka stranka osnovana u Madridu, kolijevka sveg socijalizma, republikanizma, federalizma, anarhizma, sindikalizma i komunizma bila je Barcelona. Franco je ograni\xc4\x8dio politi\xc4\x8dku svijest te ukinuo sve regionalne govore i kulturu. U ovim godinama Barcelona postaje Mes que un club. Povezanost izme\xc4\x91u visokih \xc4\x8delnika reala i Frankista za mnoge je Katalonce bila neporeciva, iako za to nema valjanih dokaza. Godine 1980. osnivaju se Realovi navija\xc4\x8di Ultras sur koji su bili vrlo agresivni i \xc4\x8dija je orijentacija bila ultradesni\xc4\x8darska, a rado su podbadali sve ostale veli\xc4\x8daju\xc4\x87i Franca. No me\xc4\x91utim, ni Barcelonini navija\xc4\x8di ne ostaju du\xc5\xbeni. Oni osnivaju tako\xc4\x91er vrlo agresivnu, no ultraljevi\xc4\x8darsku navija\xc4\x8dku organizaciju pod nazivom Boixos Nois.\n_START_SECTION_\nSlu\xc4\x8daj Di Stefano\n_START_PARAGRAPH_\nU pedesetim godinama rivalstvo ova dva kluba se pove\xc4\x87ava zahvaljuju\xc4\x87i \xc4\x8dudnom, no ne i "kontroverznom" (kako neki smatraju), transferu  Alfreda di Stefana. Naime, tijekom velikog \xc5\xa1trajka nogometa\xc5\xa1a u rodnoj mu Argentini Di Stefano odlazi na posudbu iz svog River Platea u kolumbijski Millionares. Barcelonin skaut dogovara prelazak sa \xc4\x8delnicima Millionaresa (koji nisu bili pravi Di Stefanovi poslodavci), a Real dogovara prelazak sa Riverom. Di Stefano pristi\xc5\xbee u Barcelonu gdje \xc4\x87e se poslije sastati sa Bernabeuom i odlu\xc4\x8diti o svojoj daljoj nogometnoj sudbini. U me\xc4\x91uvremenu se River Plate potu\xc5\xbeio FIFA-i na nezakonitom dogovoru izme\xc4\x91u Millionaresa i Barcelone. FIFA poru\xc4\x8duje \xc5\xa0panjolskom savezu da to rije\xc5\xa1i sa klubovima. Klubovi se dogovaraju da Di Stefano prvo igra ujednih, pa onda u drugih. Sam DI Stefano odlu\xc4\x8duje se za Real, \xc5\xa1to dovodi do ogor\xc4\x8denja Barcelonine \xc4\x8delnike koji poni\xc5\xa1tavaju ugovor i tim \xc4\x8dinom Di Stefana prepu\xc5\xa1taju madridskom divu. Ovaj akt bit \xc4\x87e vjerojatno jedan od najve\xc4\x87ih pogre\xc5\xa1aka ovog kluba jer je Di Stefano poslije bio glavni kota\xc4\x8di\xc4\x87 Realovih uspjeha u \xc5\xa0panjolskoj i Europi.\n_START_SECTION_\nPolufinale Kupa kralja 1943.\n_START_PARAGRAPH_\nUz ovu utakmicu ve\xc5\xbeu se tako\xc4\x91er razne kontroverze i prepucavanja njihovih navija\xc4\x8da. Bila je to godina 1943., vihor II. svj. rata. Nogomet u \xc5\xa0panjolskoj bio je u problemima, ali se i dalje igrao. Prva utakmica igrala se u Barceloni te je Barca slavila sa 3:0 pogodcima Valle, Escolle i Suspedra. Druga utakmica igrala se tjedan dana kasnije u Madridu, a Real je upisao najve\xc4\x87u pobjedu protiv Barcelone, te ujedno i najve\xc4\x87u pobjedu u svim El Clasicima od \xc4\x8dak 11:1. Pogotke za Real postigli su Sabino Barinaga (4), Pruden (3), Alonso (2) te pojedan Curta i Botella. Prema pri\xc4\x8dama, koje nikada nisu dokazane, u Barceloninu svla\xc4\x8dionicu je tijeom odmora u\xc5\xa1ao Francov izaslanik te poru\xc4\x8dio Upravi i igra\xc4\x8dima "da oni ovaj turnir igraju samo radi milosti Generalisimusa te da moraju izgubiti".\n_START_SECTION_\nZanimljivosti\n_START_PARAGRAPH_\nNajbolji strijelac u El Clasicima je Alfredo di Stefano (18) i Raul Gonzalez (15) na jednoj te Lionel Messi (15) i Cesar Rodriguez (14)  s druge strane. Naj\xc4\x8de\xc5\xa1\xc4\x87i rezultat bio je 1-2 ili 2-1 \xc4\x8dak 33 puta. Najve\xc4\x87a pobjeda je ona Reala od 11-1 u polufinalu Kupa kralja sezone 1943.. Najvi\xc5\xa1e golova na utakmici (12) palo je ve\xc4\x87 navedene 1943. u pobjedi Reala te sezone 1916. kad je bilo izjedna\xc4\x8deno 6-6. Real Madrid je osvojio 9 puta Ligu prvaka, 32 put nacionalno prvenstvo, Kup kralja 18 puta, \xc5\xa0panolski superkup 9 puta, Europsku ligu 2 puta, Europski superkup 1 te FIFA Svjetsko klupsko prvenstvo 3 puta dok je FC Barcelona osvajala 4 puta Ligu prvaka, 21 put nacionalno prvenstvo, 25 puta Kup kralja, \xc5\xa1panjolski superkup 13 puta, Europsku ligu 3 puta, Europski superkup 4 puta te Svjetsko klupsko prvenstvo 2 puta. Najvi\xc5\xa1e utakmica odigrao je Raul Gonzalez.'